  Майя Бывальцева Удмуртиысь гурт возёс удысысь 8 сюрс 786 адямилы коронавирус инфекцилэсь прививка пуктозы. Сыӵе кулэяськонэз сярысь гурт возёсъёс но переработкаен вырись предприятиос шараязы, ивортӥз элькунысь гурт возёсъя но сиён-юонъя министерстволэн пресс-службаез. Вакцинаци 43 возёсъёсын ортчоз Тужгес трос куриськонъёс Можга ёросысь вуизы – 10 возёсъёслэсь, Ува ёросысь – укмыс, Кизнер ёросысь – сизьым. Озьы ик прививка пуктыны мылкыд каремзэс веразы Балезино, Вавож, Глаз, Грак, Сьӧлта, Сюмси, Яр ёросъёсысь гурт возёсын ужасьёс. Тодэ вайытом, тулыспал кутсконын Удмуртие коронавируслэсь эшшо 24 сюрс доза пала вакцина вуиз. Тегъёс: Тазалык Ижкар Удмуртия гуртвозёс коронавирус прививка  